Here is a page extracted from Wikipedia that may contain CSS, HTML, and a lot of unformatted text.

Title: دقيقة د السكات
Content: الدقيقة ؤلا اللحضة د السكات هي واحد لعادة متبّعة ف بزاف د لبلدان، سيرتو ف لغرب، لي كاترشم ل لإحترام ؤلا لحداد على شي واحد ؤلا وحدين ماتو. ف هاد لمدة لحاضرين كيكونو ساكتين ؤ يقدرو يصلّيو ف خاطرهوم ؤلا يديرو لميديطاسيو. ف لعادة كيكونو الناس واقفين ؤ كيحنيو راسهوم و كيحيّدو الطربوش يلا كانو لابسينو. هاد لعادة تقدر تّمارس بشكل رسمي ف شي عيد وطني، بحال عيد التفكار Rememberance Day لي كيخلّد لمسالية ديال لحرب لعالمية اللولة، ؤ شي مرات ف السپور قبل لبدية ديال لماتشات.

دقيقة ؤلا 60 تانية هيّ لمدة الشايعة كتر ل هاد لعادة، ولاكين لمونضمين ديال شي حادات يقدرو يختارو أي مدة كاتناسبهوم، متلاً دقيقة ل كلا واحد توفى.

لأصل 
لمرة اللولة لي تدارت فيها لحضة د السكات على لميّت بشكل رسمي كانت ف 13 فبراير 1912 ف لبرطقيز، ملّي لبرلمان لبرطقيزي دار 10 د الدقايق د السكات على لوفاة ديال لبارون خوصي ماريا دا سيلڤا پارانيوص جونيور، لي كان وزير الشؤون لبرانية د لبريزيل. هاد اللحضة تقيّدات بشكل رسمي ف السجلات ديال لبرلمان. ف نفس لعام، بزاف د الناس ف لميريكان دارو لحضة د السكات على الضحايا ديال تيطانيك و ديال لباطو يو إس إس ميين.

لكاتب و السياسي الجنوب إفريقي دجيمس پيرسي فريتزپاطريك و الصحافي لؤسطرالي إدوارد جورج هاني، ف وقت متقارب، بجوج كانو أول وحدين قتارحو باش اللحضة د السكات تكون جزء من لمحافل الرسمية.

عيون لكلام 

ملاقيات
لموت
مقالات فيها مصدر و 3000 بايت